Istoria participării României la Jocurile Olimpice de vară (I)

Daniela Silivaș și Lavinia Miloșovici,

pe urmele Nadiei

După o perioadă de pauză forțată, dată de măsurile luate în vederea prevenirii infecției cu virus COVID-19, revista ”Independența Română – Independența prin cultură” revine în atenția dumneavoastră și, cu această ocazie, continuăm serialul despre istoria participărilor sportivilor români la Jocurile Olimpice. Relatam, în episodul anterior, că în 1984, la Los Angeles, delegația română a înregistrat cea mai mare performanță din istoria participărilor la Olimpiadă. Atunci, sportivii noștri au cucerit nu mai puțin de 53 de medalii (20 de aur, 16 de argint și 17 de bronz) și s-a clasat la finalul Jocurilor pe locul doi în lume, după SUA! Performanța de atunci n-a mai fost atinsă până în prezent. Dimpotrivă, treptat, numărul medaliilor cucerite de reprezentanții noștri a început să scadă… Totuși, o perioadă, România a reușit să se mențină printre națiunile fruntașe la Jocurile Olimpice. Astfel, în 1988, la ediția găzduită (în premieră) de capitala Coreei de Sud, Seul, tricolorii au obținut o „zestre” de 24 de medalii și au ocupat poziția a 9-a în clasamentul final. Dintre medalii, 7 au fost de atletism, 1500 m; Daniela Silivaș – gimnastică, paralele, bârnă și sol; Rodica Alba și Olga Homeghi – canotaj, 2 rame fără cârmaci; Sorin Babii – tir, pistol liber; Vasile Pușcașu – lupte libere, 100 kg; 11 de argint (Paula Ivan – atletism, 3000 m; Daniel Dumitrescu – box, 57 kg; Daniela Silivaș – gimnastică, individual compus; Gabriela Potorac – gimnastică, sărituri; Aurelia Dobre, Eugenia Golea, Celestina Popa, Gabriela Potorac, Daniela Silivaș și Camelia Voinea – gimnastică, echipe; Dănuț Dobre și Dragoș Neagu – canotaj, 2 rame fără cârmaci; Dimitrie Popescu, Valentin Robu, Ioan Șnep, Vasile Tomoioagă și Ladislau Lovrenschi – canotaj, 4+1 vâsle; Veronica Cochelea și Elisabeta Lipă – canotaj, dublu vâsle; Doina Bălan, Marioara Trașcă, Veronica Necula, Herta Anitas, Adriana Bazon, Mihaela Armășescu, Rodica Arba, Olga Homeghi și Ecaterina Oancia – canotaj, 8+1; Noemi Lung – natație, 400 m mixt și Nicu Vlad – haltere, 100 kg) și 6 de bronz (Marius Gherman – gimnastică, bară fixă; Daniela Silivaș – gimnastică, sărituri; Gabriela Potorac – gimnastică, bârnă; Veronica Cochelea, Anișoara Bălan, Anișoara Minea și Elisabeta Lipă – canotaj, patru vâsle; Marioara Trașcă, Veronica Necula, Herta Anitas, Doina Bălan și Ecaterina Oancia – canotaj, 4+1; Noemi Lung – natație, 200 m mixt). De notat că, la Seul, gimnasta Daniela Silivaș a egalat recordul realizat de Nadia Comăneci în 1976, la Montreal, obținând nu mai puțin de șapte note de 10 în urma execuțiilor sale! La Jocurile Olimpice din 1992, de la Barcelona, a venit rândul altei gimnaste, Lavinia Miloșovici, să strălucească. „Milo” a avut o prestație magnifică la sol, care i-a adus nota maximă, și a rămas în istorie ca ultima gimnastă româncă notată cu 10 la Olimpiadă. În afară de Nadia Comăneci, Daniela Silivaș și Lavinia Miloșovici, gimnastele din România care au obținut calificativul maxim la Jocurile Olimpice sunt Melita Ruhn, Emilia Eberle (ambele în 1980, la Moscova) și Ecaterina Szabo (în 1984, la Los Angeles). La Barcelona, România s-a clasat pe locul 11 în ierarhia finală, cu un total de 18 medalii. Dintre acestea, 4 au fost de aur (Lavinia Miloșovici – gimnastică, sărituri și sol; Elisabeta Lipă – canotaj, simplu vâsle și echipajul Dimitrie Popescu, Dumitru Răducanu, Iulică Ruican, Nicolae Țaga și Viorel Talapan – canotaj, 4+1 rame); 6 de argint (Galina Astafei – atletism, săritura în înălțime; echipa feminină de gimnastică formată din Cristina Bontaș, Gina Gogean, Vanda Hădărean, Lavinia Miloșovici, Maria Neculiță și Mirela Ana Pașca; Veronica Cochelea și Elisabeta Lipă – canotaj, dublu vâsle; Constanța Burcică, Veronica Cochelea, Anișoara Dobre-Bălan și Doina Ignat – canotaj, patru vâsle; echipajul Adriana Bazon-Chelariu, Iulia Bobeică, Elena Georgescu, Viorica Lepădatu, Viorica Neculai, Ioana Olteanu, Maria PăduraruDoina Robu și Doina Șlep-Bălan – canotaj, 8+1; echipajul Dănuț Dobre, Claudiu Gabriel Marin, Vasile Ionel Măstăcan, Vasile Dorel Năstase, Valentin Robu, Iulică Ruican, Viorel Talapan, Ioan Iulian Vizitiu și Marin Gheorghe – canotaj, 8+1) și 8 de bronz (Cristina Bontaș – gimnastică, sol; Lavinia Miloșovici – gimnastică, individual compus; Leonard Doroftei – box, 63,5 kg; Laura Badea, Roxana Daniela Dumitrescu, Claudia Laura Grigorescu, Reka Szabo și Elisabeta Tufan-Guzganu – scrimă, floretă echipe; Dimitrie Popescu, Dumitru Răducanu și Nicolae Țaga – canotaj, 2+1 vâsle; Sorin Babii – tir, pistol aer comprimat; Traian Chihărean – haltere, 52 kg; Ioan Grigoraș – lupte greco-romane, 130 kg). În 1996, la un secol de la debutul Jocurilor Olimpice Moderne, onoarea de găzdui competiția i-a revenit orașului american Atlanta, deși existau destule voci care afirmau că întrecerile ar fi trebuit să se desfășoare la Atena. La aceste Jocuri, România a obținut 20 de medalii și s-a clasat pe 13 în ierarhia finală. 4 medalii au fost de aur; 7 de argint și 9 de bronz.

Mugur Băileșteanu

Contents